65 



Predsjednik pita gl, skupštinu prima li izvještaj bibliotekara na znanje. 

 Prima se. 



Na to moli predsjednik upravitelje društvenih sekcija da izvole iz- 

 vijestiti o radu njihovu i to u prvom redu kr. sveuč. izv. profesora g. 

 dra. Otona Kučeru za astronomsku sekciju. 



Kr. sveuč. izv. prof. dr. Oton Kučera daje izvještaj, koji glasi: 



Slavna skupštino! 

 Početkom godine 1911. bili su suradnici ove zvjezdarnice pored mene 

 kao upravitelja njezina: 1. Gosp. Dr. Drapczvnski, 2. gosp. Miro Mance i 

 3. gosp. Nikola Severinski. Ovaj posljednji kao izvanji urednik za mo- 

 trenje krijesnica. Na samoj zvjezdarnici radila su prva trojica i to prema 

 dnevniku zvjezdarnice: 



1. Dr. Drapczvnski, kao zamjenik predstojnika, bio je na zvje- 

 zdarnici u svemu od siječnja do listopada 156 puta, posvetivši radnjama 

 i opažanjima u svemu (zajedno sa satima posvećenima publici) 233' ,h. 

 Glavni mu je posao bio isporedjivanje medjusobno ura na zvjezdarnici, 

 pokazivanje i tumačenje pojava posjetnicima zvjezdarnice i motrenje za- 

 nimljivih objekata u prve tri četvrti godine; 



2. Miro Mance opažao je i radio na zvjezdarnici u mjesecima 

 travnju, lipnju, srpnju, kolovozu, rujnu i listopadu u svemu 41 puta i tomu 

 posvetio u svemu 84' 4h. Glavni mu je posao bio risanje Jupitera, a pored 

 toga pomagao je Dr. Drapczynskomu kod čišćenja aparata i kod motrenja 

 publike. 



3. Moj je glavni posao bio u godini 1911. gradnja drvene kolibe za 

 meridijanski krug po nacrtu arhitekta Bastla, postavljanje te kolibe na te- 

 rasi zvjezdarnice i namještenje meridijanskoga kruga u njoj, pak prve 

 pripravne radnje oko toga instrumenta. Kao što instrument sam, darovao 

 je zvjezdarnici i kolibu za nj začasni član društva grof Rudolf Norman 

 Valpovački i Podgorački. Društvo nije imalo nikakvih troškova. Pored toga 

 sam nanovo inventirao cijelu priručnu biblioteku zvjezdarnice i načinio 

 nov inventar čitave zvjezdarnice i dao od temelja popraviti stalak i pa- 

 ralaktičnu glavu durbina od 4". Pored toga nastavio sam svoja višegodišnja 

 opažanja na Mjesecu i Jupiteru, koliko su mi dopuštale prilike. 



4. Nikola Severinski nastavio je po medjunarodnom obrascu 

 svoja motrenja krijesnica čitave godine i o njima izvješćivao centralnom 

 zavodu. Sada radimo on i ja o tom, ne bi li se ovaj rad u hrvatskim ze- 

 mljama dao organizirati. 



Za publiku je zvjezdarnica bila otvorena u svemu 27 puta, posljednji 

 put dne 15. listopada. U svemu se opažalo 44 sata a posjetnika je bilo 

 u svemu samo 152; spram predjašnjih godina znatan nazadak. Gotovo sva 

 opažanja vodio je sam Dr. Drapczvnski; tek neznatno smo mu pomogli Miro 

 Mance i ja. Ulaznine je u svemu ušlo do konca rujna 38 kruna, koje mi 

 je predao g. Drapczvnski dne 26. rujna 1911. prije odlaska u Pariz na nauke. 



Nastupom hladnoga i ružnoga vremena jesenjega i zimnjega zatvo- 

 rena je zvjezdarnica za publiku, jer se je iskustvom prošlih godina po- 

 kazalo, da je govorenje u hladnom uzduhu na terasi i duže boravljenje 



5 



